TARTALOMJEGYZÉK

1. Bevezetés 2

2. Az EMGA-hoz rendelt címzett bevételek 2

3. Az ideiglenes szerkezetátalakítási összegekből származó bevételek (cukorágazat) 3

4. Az EMGA 2011. évi költségvetésének előzetes végrehajtására vonatkozó észrevételek 3

5. Az EMGA-hoz rendelt címzett bevételek felhasználása 7

6. Az ideiglenes szerkezetátalakítási összegekből származó bevételek felhasználása (cukorágazat) 7

7. A cukoripar szerkezetátalakítási alapjának felhasználása 8

8. Következtetések 8

1. MELLÉKLET: AZ EMGA-ELőIRÁNYZATOK IDEIGLENES FELHASZNÁLÁSA 2011. FEBRUÁR 28-IG

Bevezetés

Az 1. melléklet bemutatja, hogy a 2010. október 16-tól 2011. február 28-ig tartó időszakban milyen szintű volt a költségvetés tényleges végrehajtása az 1290/2005/EK tanácsi rendelet[1] 20. cikkének rendelkezései alapján kialakított mutató szerinti kiadási profilhoz viszonyítva.

AZ EMGA-HOZ RENDELT CÍMZETT BEVÉTELEK

A közös agrárpolitika finanszírozásáról szóló 1290/2005/EK tanácsi rendelet 34. cikkében foglalt szabályok értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből származó bevételeket az EMGA kiadásainak finanszírozására kell felhasználni. E szabályok értelmében a címzett bevételeket a tagállamok részéről felmerült EMGA-kiadások fedezésére lehet fordítani. Amennyiben e bevételek egy részét nem használják fel, ezt a fennmaradó részt automatikusan átvezetik a következő költségvetési évre.[2]

A 2011. évi EMGA-költségvetés magában foglalja mind a Bizottság legutóbbi becslését a piaci intézkedésekhez és közvetlen támogatásokhoz kapcsolódó várható kiadások finanszírozásához szükséges előirányzatokra vonatkozóan, mind pedig azokat a becsléseket, amelyek a szóban forgó költségvetési év során várhatóan befolyó címzett bevételekre, illetve az előző költségvetési év címzett bevételeiből megmaradt, átvezetésre kerülő összegekre vonatkoznak. Az EMGA 2011. évi költségvetési előirányzatainak összegére vonatkozó javaslatában a Bizottság figyelembe vette a várható összes címzett bevételt, és 2011-re előirányzatként a becsült kiadások és a címzett bevételek becsült összege közti különbözettel megegyező összeget igényelt. A költségvetési hatóság elfogadta az új EMGA-költségvetést, amelynek előirányzatai magukban foglalták a várható címzett bevételeket.

A 2011. évi költségvetés kidolgozásakor a Bizottság becslései szerint a rendelkezésre álló címzett bevételek 1 247,0 millió EUR-t tettek ki. Nevezetesen:

- a 2011. költségvetési évben várhatóan keletkező címzett bevételeket 707,0 millió EUR-ra becsülték. A megfelelőségi vizsgálatok nyomán végrehajtott korrekciókból és a szabálytalanságokból eredő bevételeket 600,0 millió, illetve 88,0 millió EUR-ra becsülték. A tejilletékekből származó bevételeket 19,0 millió EUR-ra becsülték.

- A címzett bevételeknek a 2010-es költségvetési évről 2011-re átvezetni tervezett összegét 540,0 millió EUR-ra becsülték.

A Bizottság a 2011. évi költségvetésben ezt az 1 247,0 millió EUR összegű bevételt két programra irányozta elő. Nevezetesen:

- 500,0 millió EUR-t a gyümölcs- és zöldségágazat termelői szervezeteinek működési alapjaira, illetve

- 747,0 millió EUR-t az egységes támogatási rendszerre.

E két programra vonatkozóan a költségvetési hatóság végül – a Bizottság javaslatával összhangban – 292,0 millió EUR összegű, illetve 30 389,0 millió EUR összegű előirányzatot fogadott el. A fenti elfogadott előirányzatok és a fenti címzett bevételek összege megegyezik a gyümölcs- és zöldségágazatban működő termelői szervezetek működési alapjainak 792 millió EUR, illetve az egységes támogatási rendszer 31 136,0 millió EUR összegű előirányzati szükséglete teljes becsült összegével.

A 2011. évi költségvetésnek a 2011. február 28-ig tartó időszakra vonatkozó ideiglenes végrehajtását bemutató mellékletben a gyümölcs- és zöldségágazat és a termeléshez nem kötődő közvetlen támogatások területének költségvetési előirányzatokra vonatkozó számadatai a fent említett két program tekintetében elfogadott előirányzatokat mutatják, ezek összege 491,1 millió EUR-t, illetve 36 324,0 millió EUR-t tesz ki a fent említett címzett bevételek figyelembevétele nélkül. Az ezen ágazatokhoz rendelt bevételek beszámítását követően a 2011. évi költségvetésben szereplő teljes tervezett előirányzat 991,1 millió EUR-t tesz ki a zöldség- és gyümölcságazat területén, illetve 37 071,0 millió EUR-t a termeléshez nem kötődő közvetlen támogatások területén.

AZ IDEIGLENES SZERKEZETÁTALAKÍTÁSI ÖSSZEGEKBőL SZÁRMAZÓ BEVÉTELEK (CUKORÁGAZAT)

A cukorágazat szerkezetátalakítására ideiglenesen rendelkezésre álló összegeket címzett bevételként kell kezelni, amely a cukoripar szerkezetátalakítási támogatásának, illetve a cukoripar szerkezetátalakítási alapjában meghatározott egyéb támogatásoknak a finanszírozására fordítandó. A három gazdasági év (2006–2007, 2007–2008 és 2008–2009) esetében az egyes tagállamok piaci szereplőinek tulajdonában lévő cukor, inulinszirup és izoglükóz mennyiségi kvótákra vonatkozó ezen összegeket befizették az alapba. A 2011. évi költségvetés kidolgozásakor a számításokban az szerepelt, hogy a 2010. költségvetési évről várhatóan 1 015,0 millió EUR kerül átvezetésre 2011-re. A címzett bevételek 2011-re átvezetett végső összege, amely a cukoripar szerkezetátalakítási alapjába kerül, elérte az 1 044,8 millió EUR-t.

AZ EMGA 2011. ÉVI KÖLTSÉGVETÉSÉNEK ELőZETES VÉGREHAJTÁSÁRA VONATKOZÓ ÉSZREVÉTELEK

Az 1. melléklet bemutatja, hogy a 2010. október 16-tól 2011. február 28-ig terjedő időszakban a költségvetés előzetes végrehajtása milyen szinten állt. A táblázat az aktuális költségvetési adatokat összeveti az 1290/2005/EK tanácsi rendelet 20. cikkének rendelkezései szerint kialakított mutatón alapuló kiadási profillal. Az alábbiakban rövid magyarázat található egyes olyan költségvetési jogcímcsoportokhoz, amelyek a 2011. évi költségvetés végrehajtásának tényleges és becsült szintje között a legjelentősebb eltérést mutatják.

Piaci intézkedések

Az agrárpiaci intervenció céljára felhasznált előirányzatok összege a 2011. február 28-i szinthez képest 151,9 millió EUR-val magasabb volt a költségvetésben előirányzottnál. Ez az eltérés elsősorban a borágazatnak és az élelmezési programoknak tulajdonítható. Más ágazatok esetében ugyanakkor alulköltekezés figyelhető meg.

Gabona (−62,1 millió EUR)

Az ennél a költségvetési tételnél 2011-ben tapasztalható alulteljesítés a 2010 decemberében indult intervenció révén végrehajtott jelentős gabona-értékesítések eredménye. Az Európai Bizottság nyílt közbeszerzési eljárások keretében 2011. február 28-ig 2 404 000 tonna árpát és 88 000 tonna búzát értékesített, a 2011-es költségvetés készítésének idején becsültnél jelentősen magasabb áron. Jelen pillanatban a Bizottság úgy véli, hogy az e költségvetési tételre vonatkozóan bejelentett negatív kiadások 2011 végén általános alulteljesítést eredményeznek.

Élelmezési programok (+23,1 millió EUR)

Az előirányzatok kihasználásának a mutatóhoz viszonyított jelenlegi gyorsabb mértéke azt tükrözi, hogy ennél a költségvetési tételnél 2010-ben alulteljesítés jelentkezett. Ez annak a következménye, hogy a tagállamoknak a 2010. évi programokhoz kapcsolódó igazgatási költségeit csak a 2011-es költségvetési évben számolták el. A Bizottság jelenleg úgy véli, hogy az előirányzatok elegendőek lesznek a várható kiadások fedezésére.

Gyümölcs és zöldség (+98,6 millió EUR az elfogadott előirányzatokhoz képest)

Ez a végrehajtási szint a termelői szervezetek működési alapjai részére teljesített kiadásoknak tulajdonítható, amely alapok finanszírozása a 2011. évi költségvetésben az elfogadott költségvetési előirányzatokból, valamint az e programhoz rendelt címzett bevételekből történik (megjegyzés: a részleteket lásd fentebb, a 2. pontban). Ez a végrehajtási szint annak a következménye, hogy a 2011. február 28-ig tartó időszakra vonatkozó mutatót azokra az elfogadott költségvetési előirányzatokra alkalmazzák, amelyek nem foglalják magukban az ezen ágazathoz rendelt címzett bevételeket.

Jelenleg a Bizottság úgy ítéli meg, hogy az ágazat rendelkezésére álló összes előirányzat elegendő lesz a tagállamokban a 2011. évben várhatóan felmerülő kiadások fedezésére.

2010-től a Bizottság az Olvasó kedvéért *-gal jelölt lábjegyzetet iktatott be a mellékletben szereplő, ideiglenes végrehajtásról szóló táblázatba. Ez a lábjegyzet azt mutatja meg, hogy mi lenne a helyzet, ha a mutató 2011. február 28-i szintjét alkalmazták volna a szóban forgó ágazat finanszírozása érdekében várhatóan rendelkezésre álló összes előirányzatra. Amint arra a fenti 2. pont rámutat, a szóban forgó ágazat számára várhatóan rendelkezésre álló összes finanszírozás a 491,1 millió EUR összegű elfogadott költségvetési előirányzatokból és az ehhez az ágazathoz rendelt, 500,0 millió EUR összegűre becsült címzett bevételekből tevődik össze. Ennek megfelelően, ha a mutatót a szóban forgó ágazat számára várhatóan rendelkezésre álló 991,1 millió EUR összegű összes teljes finanszírozásra alkalmazták volna, 52,5 millió EUR összegű alulteljesítés jelenne meg.

Ez az alulteljesítés egyrészt a termelői szervezetek működési alapjaival függ össze, amelyek esetében a kifizetés üteme kissé lassabb, mint a megelőző években, másrészt pedig az iskolagyümölcs-programmal, amelynél az intézkedés újszerűsége miatt még nincs meghatározott teljesítési módszer. Mindkét eset átmeneti jellegűnek tekinthető. Ezzel szemben a termelői csoportok előzetes elismeréséhez nyújtott támogatás kifizetési üteme 2011-ben gyorsabb volt, mint az előző három év során.

Szőlészeti-borászati termékek (+117,3 millió EUR)

A mutató által 2011. február 28-án jelzett költségvetési előirányzatok szintjéhez és az elméleti teljesítési profilhoz viszonyítva az aktuális túlköltekezés annak tudható be, hogy a tagállamok felgyorsították a kifizetések ütemét – elsősorban a borágazat nemzeti támogatási programjai számára. A gyorsabb ütem egyáltalán nem fenyeget a költségvetési előirányzatok túllépésének veszélyével, mivel ez utóbbiak a jogszabályok által ezen intézkedésekre meghatározott pénzügyi felső határokon alapulnak.

Tej és tejtermékek (–14,1 millió EUR)

A mutató által 2011. február 28-án jelzett költségvetési előirányzatok szintjéhez és az elméleti teljesítési profilhoz viszonyítva alulteljesítés figyelhető meg. Ez elsősorban az iskolatej-programmal függ össze, amelynek esetében a költségvetés előirányzatai 10 millió EUR-val növekedtek a kezdeti szükségletekhez képest. A költségvetés e növekedése jelen pillanatban nem tükröződik a tagállamok teljesítésében. Ezenkívül a 2010 decemberében indult intervenció keretében végrehajtott soványtejpor-eladások negatív kiadásokat eredményeznek, mivel az értékesítések magasabb árszinten történtek, mint azt a 2011-es költségvetés készítésekor eredetileg becsülték.

Marha- és borjúhús (+7,2 millió EUR)

Az ennél a költségvetési tételnél szereplő előirányzatoknak a mutató szintjéhez viszonyított gyorsabb felhasználása annak a következménye, hogy a 2010. október 16-tól 2011. február 28-ig terjedő időszakban a vártnál nagyobb mennyiségű, visszatérítésre jogosult áru exportálására került sor. Mivel a török piac megnyílt az EU húsipari termékei előtt, a 2010/2011-es WTO-év első felében jelentősen megélénkült az ezen a piacon kifejtett exporttevékenység. Jelenleg az Európai Bizottság azt tervezi, hogy az idén kiadásra kerülő kiviteli engedélyek nagyobb mennyiségre fognak szólni, mint azt a 2011-es költségvetés elkészítése idején becsülték. A Bizottság tehát e pillanatban úgy véli, hogy ennél a költségvetési tételnél 2011-ben az előirányzatok általános felülteljesítése várható, amit azon költségvetési tételeknél rendelkezésre álló előirányzatok átcsoportosítása fedez majd, ahol alulteljesítés mutatkozik.

Közvetlen támogatások

A közvetlen támogatásokra szánt előirányzatok felhasználása a mutató által 2011. január 31-én jelzett szintnél 9,7 millió EUR-val volt alacsonyabb.

Termeléshez nem kötődő közvetlen támogatások (–77,4 millió EUR az elfogadott előirányzatokhoz képest)

Az ágazat szükségleteinek fedezésére rendelkezésre álló hitel-előirányzatok összege 37 071 millió EUR-t tesz ki, beleértve az egységes támogatási rendszerhez rendelt 747 millió EUR bevételt. (Megjegyzés: a részleteket lásd fentebb, a 2. pontban).

Az egységes támogatási rendszernél a mutató szintjéhez képest alulteljesítés mutatkozik. A 2011-es költségvetési év első két hónapját jellemző igen gyors felhasználás után a program januárban és februárban kissé lelassult. A tagállamok a költségvetésben előirányzott becsült szükségletek megközelítőleg 94 %-át már most kifizették, szemben a 2010-es évben ugyanezen időpontig kifizetett 89 %-kal.

A termeléshez nem kötődő közvetlen támogatások végrehajtási szintje annak is tulajdonítható, hogy a tagállamok által az egységes területalapú támogatási rendszer számára történő kifizetések terén a mutató szintjéhez képest alulteljesítés figyelhető meg. Noha a kifizetések a legtöbb tagállamban a meghatározott ütemben folynak, Bulgária és Málta február végéig egyetlen kifizetést sem teljesített, és Lengyelországban is jelentős elmaradások voltak a kifizetésekben. A Bizottság jelenleg úgy ítéli meg, hogy ez a helyzet ideiglenes.

2010-től a Bizottság az Olvasó kedvéért *-gal jelölt lábjegyzetet iktatott be a mellékletben szereplő, ideiglenes végrehajtásról szóló táblázatba. Ez a lábjegyzet bemutatja, hogy mi lenne a helyzet, ha a mutató 2011. február 28-i szintjét alkalmazták volna a szóban forgó terület finanszírozása érdekében várhatóan rendelkezésre álló összes előirányzatra. Amint arra a fenti 2. pont rámutat, a szóban forgó ágazat számára várhatóan rendelkezésre álló összes finanszírozás a 36 324,0 millió EUR összegű elfogadott költségvetési előirányzatokból és az ehhez az ágazathoz rendelt, 747,0 millió EUR összegűre becsült címzett bevételekből tevődik össze. Ennek megfelelően, ha a mutatót a szóban forgó ágazat számára várhatóan rendelkezésre álló 37 071,0 millió EUR összegű összes teljes finanszírozásra alkalmazták volna, akkor 770,8 millió EUR összegű alulteljesítés jelenne meg.

Egyéb közvetlen támogatások (67,4 millió EUR)

A január végi helyzettel szemben az egyéb közvetlen támogatások területén 2011. február 28-án túlteljesítés mutatkozik. Ez a változás a gyapot támogatásának és a gyümölcs- és zöldségfélék átmeneti támogatásának területére irányuló kifizetések gyorsabb ütemének tudható be. Ugyanakkor bizonyos más programok (anyatehenekre és szarvasmarha vágására vonatkozó támogatások) esetén a tagállamok a mutató által jelzett szinthez viszonyítva kissé lassabb ütemben teljesítik a kifizetéseket. A jelenlegi megítélés szerint ez a helyzet az összes fent említett intézkedés tekintetében ideiglenes.

Mezőgazdasági kiadások ellenőrzése

A korábbi évek számláinak számviteli vizsgálata (+85,4 millió EUR)

A jelenlegi végrehajtási szint a már elvégzett elszámolásokból eredő korrekcióknak a megfelelő mutató 2011. február 28-i szintjével való összehasonlításából következik. Megjegyzendő azonban, hogy – a jogalkotásra rendelkezésre álló időkeretnek megfelelően – még nem került sor a jelenlegi költségvetési évben várható összes számlaelszámolási határozat meghozatalára.

Hangsúlyozni kell, hogy a Bizottság a 2011-re vonatkozó módosító indítványában –72,0 millió EUR összegben javasolt korrekciókat. A 2011-es költségvetésbe foglalt végső összeg –272,0 millió EUR volt.

A Bizottság jelenlegi véleménye szerint a számlaelszámolási határozataiból és a támogatások kifizetési határidejének a tagállamok általi be nem tartásából eredő korrekciók várhatóan nem elegendőek a rendkívüli, –200,0 millió EUR összeg fedezésére. Ezért a Bizottságnak a negatív költségvetési előirányzatok ebből adódó jelentős hiányát pozitív költségvetési előirányzatokkal kellene fedeznie annak érdekében, hogy e költségvetési tétel lezárása 2011-ben megtörténhessen.

AZ EMGA-HOZ RENDELT CÍMZETT BEVÉTELEK FELHASZNÁLÁSA

A melléklet táblázata azt mutatja, hogy 2011. február 28-ig 1 227,5 millió EUR összegű címzett bevétel folyt be. Nevezetesen:

- a megfelelőségi vizsgálatok határozatai szerinti korrekciókból származó bevételek összege 236,1 millió EUR-t tett ki, amelyet a költségvetési év végéig várhatóan további összegek növelnek;

- a szabálytalanságok nyomán keletkezett bevételek összege körülbelül 65,7 millió EUR-t tett ki, amelyet a költségvetési év végéig várhatóan szintén további összegek növelnek, és

- mostanra a tejilletékből származó bevételek többsége befolyt, és összegük megközelítőleg 20,6 millió EUR-t tesz ki, ami kissé meghaladja az eredetileg becsült 19,0 millió EUR-t;

- végül, a 2010-ről 2011-re átvezetett címzett bevételek az eredetileg 540,0 millió EUR-ra becsült összeggel szemben elérték a 905,1 millió EUR-t.

Így az EMGA kiadásainak fedezésére rendelkezésre álló címzett bevételek összege 2011. február 28-án 1 227,5 millió EUR-t tesz ki. A Bizottság jelenlegi becslése szerint a még beszedendő címzett bevételek összege 384,6 millió EUR (a 2011. évi költségvetésben keletkező címzett bevételek becsült értéke 707,0 millió EUR, amelyből eddig 322,4 millió EUR folyt be).

AZ IDEIGLENES SZERKEZETÁTALAKÍTÁSI ÖSSZEGEKBőL SZÁRMAZÓ BEVÉTELEK FELHASZNÁLÁSA (CUKORÁGAZAT)

A jogszabályokkal összhangban 2009 novembere óta nem került sor újabb ideiglenes szerkezetátalakítási összegek beszedésére a tagállamoktól. Következésképpen, a cukoripar szerkezetátalakítási alapja számára rendelkezésre álló összes címzett bevétel összege megegyezik a 2010-es költségvetésből átvezetett összeggel, amely eléri az 1 044,8 millió EUR-t (ez, köszönhetően annak, hogy 2010 végén a kifizetések a vártnál lassabban történtek, magasabb a 2011-es költségvetésben szereplő 1 015,0 millió EUR-nál).

A CUKORIPAR SZERKEZETÁTALAKÍTÁSI ALAPJÁNAK FELHASZNÁLÁSA

2011. február végéig a tagállamok a szerkezetátalakításra irányuló intézkedések támogatására, valamint a diverzifikációs és cukorfinomítási támogatások céljára 10,6 millió EUR összegű kifizetést teljesítettek.

KÖVETKEZTETÉSEK

A 2011. évi EMGA-költségvetés előirányzatainak előzetes végrehajtása a 2011. február 28-ig terjedő időszakban azt mutatja, hogy a tagállamok részére teljesített havi kifizetések körülbelül 219,6 millió EUR összeggel meghaladták a mutató alapján előre jelzett költségvetési profilnak megfelelő mértéket. 1 227,5 millió EUR összegű címzett bevétel érkezett be, és 2011 során várhatóan további 384,6 millió EUR folyik be.

A Bizottság jelenleg úgy ítéli meg, hogy a már most rendelkezésre álló, valamint az év során elérhetővé váló címzett bevételek összegét – a költségvetés kidolgozása idején vártnak megfelelően – a termelői szervezetek működési alapjaira szánt finanszírozás fedezésére, valamint az egységes támogatási rendszerre fogják fordítani.

Tekintettel arra, hogy a számviteli vizsgálati korrekciók –200,0 millió EUR összeggel összesen –272,0 millió EUR-ra emelkedtek (lásd a 4.3.1. pontot), a Bizottság a jövőben fokozott figyelemmel fogja kísérni a költségvetés végrehajtásának alakulását annak érdekében, hogy eldönthesse, a költségvetés más részeihez tartozó előirányzatoknak a tervezettnél alacsonyabb szintű kihasználása lehetővé teszi-e e negatív kiadások azon részének finanszírozását, amelyeket nem fedeznek a Bizottság számlaelszámolási határozatai és egyéb, a támogatás-kifizetési határidők érintett tagállamok általi elmulasztása esetén alkalmazandó korrekciók.

[pic]

[1] HL L 209, 2005.8.11., 1. o.

[2] Az átvitt címzett bevételeket elsőként, vagyis a költségvetési hatóság által elfogadott előirányzatok, illetve az év során keletkezett címzett bevételek előtt kell felhasználni (a költségvetési rendelet 10. cikke).